open-index/open-wikipedia-markdown huggingface dataset:
Nomenclatura binomenałe

La **nomenclatura binomenałe**, o **nomenclatura binòmia**, ła ze na convension stàndar doparada in sistemàtega par darghe el nome a na spece.

## Nome sientìfego
Come ne sujerise ła paroła "binomenałe", el nome sientifego de na specie el vien conià da ła conbinasion de do nomi:

* el nome del zènaro al cuało ghe apartien ła spece
* on epìteto che caraterixa e destìngue cheła spece da chełe altre apartegnenti a chel'isteso zènaro.

## Nome zenèrego
El primo tèrmano (*nome zenèrego*) el porta senpre ła łétara de prinsìpio maiùscoła, mentre el segondo tèrmano (*nome spesìfego*) el vien scrivesto in minùscolo; tuti do i nomi in pì i va scrivesti in corsivo (par ezénpio *[[Homo sapiens]]*).

Col zènaro el ze stà tratà antesedentemente tratà inte el testo o co se ga zà metesto in lista de łe spece de chel zènaro, in sto cazo, el nome zenèrego erl połe èsar scursà solché so ła so łétara de prinsìpio (par ez. *H. sapiens*) ma no ła ga mai da mancar.

Soło in rare ocazion sto scursamento el njien doparà comunemente al posto del nome intiero, par esempio el batero *[[Escherichia coli]]* el vien de frecuente scrivesto solché cofà *E. coli*.

## Lista de tèrmani latini e greghi comuni inte i nomi sientìfeghi

## Notasion


## Varda anca
* Scursaminti stàndar dei autori botàneghi

## Altri projeti

## Linganbi foresti
Pignata (łaterisio)

Ła **pignata** ła saria un tipo de laterixio che se usa pa fare i sołari. A xe un toco de maton quadrato, tipo un bimaton, soło che un fià pì largo e più legero. Vista da de sora, no a saria proprio proprio un quadrato perché a ga do scansi so uno dei do lati lunghi, che i va via pa tuta a larghexa de ła pignata. 
Ła pignata a vien posà sui travetti che i core pa tutto el sołaro, una tacà de staltra, e i do scansi che ła gà, i serve prorio pa posarla ben in mexo ai traveti

## Notasion
Parancoła

Ła **parancoła** a xe un tòco de legno longo anca 3-4 metri, largo na ventina de schei e groso 3-4 schei.
Ła parancoła a sé usa inte'i cantieri pa getare e pa fare qualsiasi altro lavoro dove ch ła vegna utiłe.
Benito Pérez Galdós

right|thumb|200px|.
**Benito Pérez Galdós**, novełista e dramaturgo Spagna (1843 - †1920). EL xe nà el 10 de majo de el 1843 e xe morto el 4 de genaro de 1920 a Madrid. El xe considerà ła másima figura deł naturalixmo in Spagna.
Baggy

[thumb|150px|el [rapper Faada Freddy in Germania intel 2005, el indosa un par de braghe baggy.]]
I **Baggy** i xe un tipo de braghe, ła cui particołarità la xe el esar grandi oltremisura.
## Moda
Ispirati al modeło de łe braghe da lavoro, che łe doveva esare larghe par garantire comodità a chi łe indosava, e pieni de scarsełe par façiłitar łe varie mansion, i Baggy i fa parte prinçipalmente de ła moda hip hop dei primi anni domiła.
## Biancheria
I vanno indosài apoxati sui fianchi e privi de çintura, lasiando in vista parte de ła biancheria intima. I xera utiłizà dai prixonieri, in quanto questi no i podeva indosar çinture par evitarne un uso improprio.

## Varda anca
* braghe

## Cołegamenti da fora
* Baggy sul "Dizionario della moda"
Burnus

El **burnus** el xe un mantel da omo con capuço de lana usà intel Nordafrica.

## Varda anca
* sorabito
* mantel
Conanthera

***Conanthera*** el ze on zènaro che el include 5 spece de picenine piante erbàsee, pereni e bulboze, de fiori azuri, púrpura o bianchi, disponesti in panoce. El zénaro el ze nativo de Ciłe e el fa parte de ła fameja de łe Tecophilaeaceae. 

Łe se propaga par reprodusion vezetativa o samesa. 

## Spece
*Conanthera* ła include łe seventi spece:
 
**[[Conanthera bifolia]]* Ruiz & Pav. - **illmú de Chile**
**[[Conanthera campanulata]]* Lindl.
* *[[Conanthera parvula]]* (Phil.) Muñoz-Schick 
**[[Conanthera trimaculata]]* (D.Don) F.Meigen 
** [[Conanthera urceolata]]*  Ravenna 

## Notasion


## Altri projeti

## Linganbi foresti
* pacificbulbsociety.org
*  http://apps.kew.org/wcsp/reportbuilder.do
Prima bataja de ł'Isonso

|nome del conflitto=Prima battaglia dell'Isonzo
|immagine=300px
|didascalia=Mappa dei avansamenti italiani nee bataje del'Isonso.
|parte_di=dea Prima guera mondiale
|data=23 de zugno-7 de lujo 1915
|luogo=Vale del fiume Isonso
|esito=Ofensiva italiana respinta
|schieramento1=
|schieramento2=
|comandante1=Luigi Cadorna, Emanuele Filiberto, Duca d'Aosta
|comandante2=Conrad von Hötzendorf, Svetozar Boroević von Bojna, arciduca Eugen von Habsburg-Lothringen
|effettivi1=200&nbsp;000 sirca divisi in 252 batajoni e 111 squadroni de cavaleria, 700 pezzi d'artiglieria
|effettivi2=100&nbsp;000 sirca divisi in 84 batajoni, 13 squadroni e 354 pezi d'artijeria
|perdite1=16&nbsp;000 (2&nbsp;000 morti sirca) 
|perdite2=10&nbsp;200 (1&nbsp;000 morti sirca)
}}
A **prima bataja de l'Isonso**, durante a prima guera mondiale, xe stà un scontro armà intrà e forse armae austro-ungariche e italiane, sul fiume Isonso.
Inte el 1915,con l'entrada in guera de l'Italia, el general Cadorna lancia un ataco contro e forse austriache.
L'obietivo iera allontanar i austriaci dae loro posision, ma, nonostante a superiorità numerica, Cadorna lanciò atachi de fanteria fermati dai nemici, anca parchè i italiani atacava anca sul fronte del Trentin.
Baraca

Na **baraca** la ze an edificio a pjanta retangolar o quadra che se cata a redoss de un edificio pì grant, e che la ghe ze funsional a questo.

## Strutura
De solito la ga na strutura a involucro scatolar. Serte barache le ze fate par intjer de seti matoi (de solito forati), ma la gran part la ga an teler costituì da un numero pari de pilastri de legn, fer, matoi o cimento armà, a i quai ghe gnen dontà la strutura portante del quert, fata de legn o de fer.
Al tanponament de i mur al pol esser fat de tole, de lamiere o al pol anca no esserghen. 
De solito al quert al ze a una o do falde, quatà a cop, scandole, tegole, ondulato, lamjere o qualche olta carta catramada.
An tipo particolar de baraca al ze quela de lamjera ondulada col quert tondo che se cronpea prefabricada.

## Uso
Le barache le gnen doperade par i pì svariadi motivi. De solito le soperiss a qualche funsion che no la pol esser fata par motivi igienici o de posto 'te el edificio ligà. 
I usi che se vet pì da spess i ze par al ricovero de machine agricole, trator, machine da segar, machine, atresi vari, stele, fjen, foje. Serte olte la baraca la pol gner doperada anca par farghe inte serte atività, come par esenpio feste, sgnapa da troi, o mistjer.
Capana

[thumbnail|200px|Femena ignans na capana de paja, in [Guyana.]]
[thumbnail|200px|Capana de paja, in [Sud Sudan.]]

Na **capana** ła xe na costrusion ediłisia de dimension ridota (de sołito co na unica stansa), caraterizada dal fato che ła xe sensa fonde e che ła xe fata sù co materjai che i se deperis, come legn, foje, pèl, stofa o paja. De sołito ła gnen fata sù e doperada da i boce par dugar, e ła pol esar fata tanto par tera cofà su inte un albaro.
Łe prime łe jera naseste par esigense abitative e ten serte aree del mondo łe ło xe anca des.

## Difusion te el mondo
Te el Nord del mondo le capane a uso abitatiu le ze sparide probabilmente 'te el tardo Medioevo, ma te el Sud del mondo le ze na realtà atual. le tipologie le ze diverse, ma la strutura de base la ze senpre costituida da un teler de materjai deperibili. Le pol sfrutar al principjo architetonico del trilite o del triangol, e le pol esser ant a pjanta triangolar, come retangolar o quadra, come tonda.

### Difusione in Itàlia
Infin a la metà del XX secolo se costumea far sù capane de canoi in Sardegna par passar la istà in riva al mar. Te la zona del Sinis, le capane de cane dei pescador le ła dimension e sofisticatesa tai da esser considerade vere e proprie case.

## Varda anca
* Posta (architetura)

## Altri progeti
Julija Tymošenko

Ela xe laureà in economia inte el 1984, dopo la fin de l' Union Soviètega la ga incominsià a costruir un picolo impero econòmego grassie a l'ondata de privatixassion attuati duranti i ani '90 del XX secolo. Eleta inte el parlamento la prima volta inte el 1996, la xe stata tanti ani alliata con Viktor Yušenko, l'a ga sostegnù anca la campagna eletorale contro Viktor Yanucovich (filoruso) a le elezioni do 2004. Anche ela ne la *Rivolussion Arancione* intrà i leader scesi in piassa contra i bròji eletorali, vien nominà primo ministro sino al nuvèmmiri do 2005. Dopo in anno de problemi la xe stata rinominà premier.

[thumb|200px|Julija Tymošenko e [Lech Kaczyński (Presidente de ła Połonia) (2008)]]
Laurus nobilis

thumb|Na pianta de doraro|sinistra
El **doraro**, **lavranèr** o **vialoro** el xe na pianta (nome sientifego *Laurus nobilis*) de ła fameja de łe *Lauraceae*. El so nome todesco xe *Loorbeer*, keło inglexe *laurel*, el sloveno *lōvor*, el italian *alloro*. El xe un senpreverde, alto fin a diexe meri. A scorsa ła xe verde-mora. 
thumb|left|Foje de doraro
Łe foje, ovałi, łe xe verde scuro, coła parte de sora lucida e keła soto opaca. El doraro a xe na pianta dioica, che vol dir che ła ga fiori maskiłi e feminiłi su albari difarenti . Sti fiori, xałi, i vien fora in primavera. I fruti i xe mori e jusidi.
thumb|Fiori de doraro|sinistra

## Anbiente
El doraro a xe na pianta spontanea in Spagna, Grecia e Centro-Sud Italia e su tute łe coste del Mediteraneo e de łe Ixołe Canarie. El se ga anbientà anca in Sud Irlanda, in Renania e inte l'ìzoła de Helgoland, sul Mar del Nord .

## El doraro 'nteła mitołogia greco-romana
El doraro el xera l'albaro sagro al dio Apòło e sinboło de sapiensa e gloria.
Na corona de foje de doraro vegneva mesa suła testa dei atleti che vinseva łe olinpiadi e suła testa dei poeti pi bravi. Anca deso, ai tosi che finise l'universidà (laureà) se ghe mete al coło na corona de foje de doraro.

## El doraro in cuxina
Łe foje de doraro łe vien doparà par darghe aròma, par via dei oji esensiałi che el ga rento łe foje e i fruti, ai magnari, al pese e a ła carne in spece.

## Oji esensiałi de doraro
Drento łe foje, ma anca inte i fruti, ghe xe sti oji esensiałi (terpeni): terpineoło, eucaliptoło, pinene, cineoło, geranioło, eugenoło, fełandrene.
Castraùre

Łe **castraùre** xe i buti xovani dei articiochi de ł'ixoła de sant'Erasmo a Venesia. I se tira su in apriłe; i vien tajà via par parmétare ła cresita pi abondante dei altri. Tenarìsime, łe castraùre łe xe na speciałità venesiana.
Rizo de Grumoło de łe Badese

El rixo se coltiva a Grùmoło fin dal Sinquexento, portà da łe moneghe deł'Abasìa de San Piero de Vicensa. Xe ła quałità de ła tera e de łe aque ke ghe dà łe so carateristeghe al rixo *Vialone nano*, tipico de sto posto e giusto par fare i rixoti parkè in cotura el se gonfia e el ciapa ben el condimento. El va difati benisimo par i rixi e bixi, pal rixoto coi figadini e pai rixi e kumo.
Par ła so quałità e ła so storia, el rixo de Grumoło de łe Badese xe Presidio Slow food.
Mołeca

Ła **mołeca** ła xe el mas-cio del granso verdo (nome sientìfego *Carcinus mediterraneus*), co el xe in faxe de muta e el xe drio pèrdare ła so scorsa, dita *carapaxe*. Łe mołeche, in sto momento, łe xe tènare e mołe, tanto che se połe magnarle intiere.

## Anbiente

Łe mołeche łe se tira sù da łe àcue de ła laguna de Venesia, in partegołar a Buran, Xueca, Cioxa, e Maran).

## Come che łe se cuxina

Łe mołeche łe xe na specialità venesiana. Dopo verle lavae e sugà, se połe métarle co l'ojo in na farsora e desfrìxarle diretamente o dopo verle infarinà.

Łe mołeche łe połe èsar doparae anca inte łe fortaje.

## Łe mołeche presidio Slow Food

Łe mołeche, par ła so storia, ła so cuałità e el perìcoło che łe vaga perdeste, łe xe protexeste cofà Presidio Slow Food.

## Modi de dir
thumb|El leon de San Marco in mołeca inte el stema de ła Provinsa de Venesia|307x307px|sinistra
* **El leon de San Marco in mołeca**: Se dixe cusita cuando che el sìnboło de Venesia e del Veneto el vien dixegnà vedesto da davanti e incucià, ciapando na forma tonda come cheła de on granso.
## Linganbi foresti

* Mołeche so chioggiapesca.it
* Mołeche so 24.fish
Posta (architetura)

Na **posta** ła xe na costrusion de tołe fata ten posti strategici par ła caxa. Ła pol esar fata par tera, su un albaro o pojada su pai a mo' de pałafita.
łe pì senplisi łe xe costituide da na bariera de rame co łe foje picade su un pal orizontal, just par sconderse. Al grado de conplessità al cress infin a quele fate come na vera e propria capana che pol durar difarenti  ani.

## Uso
La posta se la dopera par ndar a sconderse col stciop e le munision par spetar al passajo de le bestje.
Capano

thumb|right|270px|Capano
Co el nome **capano** se definiss an anbjente creà aposta par crear an microclima aonde poder far cresser mejo pjante e fjor che no ze 'te el so habitat natural.
Esiste capani refrigeradi (rari), capani scaldadi e capani che se scalda de so posta sfrutando al efeto sèra.

I capani i pol er na strutura de fer, de legn, de aluminio o de cimento (te i primi prototipi), e le ze serade co materjal trasparente come telo, plexyglass o vjero. Al quert al ze spjovente a una o do falde, o senò al pol esser tondo.
Se al capano al ze vert su qualchedun dei lati al ciapa al nome de **tunnel**.
An capano al pol essere dotà anca de luce artificial, finestre e dispositivi manuai o eletronici par al controlo de la umidità, de la tenperatura e de la luce.

Al orjentamento mejo al ze est-ovest co i ragi del Sol che i traversa al rivestimento fando al interno al "efeto sèra": i ragi i gnen assorbidi da le pjante e da la copertura del capano, aonde che i gnen trategnesti scaldando al anbjente.
thumb|right|220px|Interno de in capano

I capani i ze dividesti in diverse categorie secont la tenperatura che se ol donder al so interno e secondo altre carateristiche.

## Tipi de capano
Tanti i ze i criteri de classificasjon; quei pì doperadi i ze i seguenti: 
**Cenendo cont le el indiriso coltural, i capani i se ragrupa in:**
# Capani de propagasjon o moltiplicasjon. Se i dopera par la radicasion de pjante da fjor e da fruto.
# Capani de forsadura o coltivasione. Se i dopera par la coltivasion de pjante da foja e da fjor.
# Capani destinadi a colture ordinarie. Si i dopera par la coltivasion de pjante da ort.
**Cenendo cont del numero de le canpade, i capani se i ragrupa in:**
# Capani singoi o isoladi. I ze capani co na unica canpada.
# Capani acopjadi o gemeladi. I ze capani a canpada dopja sensa parete divisorja.
# Capani multipli. I ze capani a bateria.
**Cenendo cont de la possibilità de spostament, i capani se i ragrupa in:**
# Capani fissi. Comunemente de cimento, acciajo/legno/fer, vjero/PVC/PE
# Capani mobili. I ze capani facili da montar e smontar.
# Capani scorevoi. In fase de studjo.
**Cenendo cont del substrato doperà, i capani se i ragrupa in:**
# Capani normai. I ze capani te i quai se dopera tera comune come substrato.
# Capani idroponici. I ze capani te i quai se dopera come substrato an materjal inerte, poroso, sterile, che se el fa traversar da na solusion nutritiva pareciada prim. Par esenpjo: vermicolite, perlite, pomice, croda vulcanica.
**Cenendo cont de la presensa e de la tipologia de l'inpjanto de climatizasjon, i capani se i ragrupa in:**
# Capani fredi. No climatizadi.
# Capani tenperadi. I ze capani boni de mancener costantemente na tenperatura tra i 10&nbsp;°C e i 14&nbsp;°C te le ore noturne.
# Capani caldi. I ze capani in grado de mancener la tenperatura noturna tra i 16&nbsp;°C e i 20&nbsp;°C.

## Varda anca
* Giardinagio
* Floricoltura
* Efeto sèra te l'atmosfera terestre

## Altri progeti
Rosmarin

thumb|Un bar de rosmarin coi so fiori|sinistra
thumb|''Rosmarinus officinalis''|sinistra

El **rosmarin**, dito anca **sgolmarin**, el xe na piantina senpreverde de ła fameja de łe *Lamiaceae* (nome sientifego *Rosmarinus officinalis*). In inglexe se dixe *rosemary*, in todesco *Rosmarin*, in sloveno *rósmarin*, in italian *rosmarino*. El se trova in Eoropa, Axia e Africa, in spece sułe coste del Mediteraneo e inte i posti seki e pieni de sołe. El nome vien dal latino *ros* (sguasa) e *maris* (del mare). El pol esere alto dai 50&nbsp;cm ai 2 metri. Łe fojete, longhe da diexe a quaranta miłimetri, łe xe strete e postà una contraria a kełaltra, coi bordi piegà in baso. Ła parte sora ła xe verde scura e rugoxa, keła soto ła xe bianca coverta da na spece de pano fin ke ła protège dał'esicasion. Ifioreti, cełesti, i se trova tuto ł'ano. El rosmarin el ga un forte profumo aromatego ke ricorda ła canfora e ł'eucalipto, ligà ał'ojo esensiałe ke'l ga drento.

## Ojo esensiałe del rosmarin

Ł'ojo esensiałe de rosmarin xe fato de diversi *terpeni*: terpineoło, borneoło, cineoło,canfora e sesquiterpeni.
Par via de questo, el rosmarin xe sta ła baxe de uno dei primi profumi distiłà de ła storia, fato mis-ciando el so ojo esensiałe coł'alcol. Sta mistura ła xe sta registrà inte el 1370 e ciamà, in onore de ła regina Ełixabeta, *aqua d'Ungheria*.
Anca ł'aqua de Cołonia ła ga drento ojo de rosmarin.

## El rosmarin come sinboło

Na volta el rosmarin xera sinboło de amore (i trovadori i ghe ofriva a ła dama ke ghe piaxeva del rosmarin; Ofelia ła ghe dà ad Amleto na corona de rosmarin come segno de ła so fedeltà. Ma el rosmarin el xera anca na pianta ke ricordava i morti. I antiki Egizi i ghe meteva in man ai morti rameti de rosmarin par kè el viajo inte el mondo de łe anime imortałi el fuse pi dolse. In Grecia ai morti i ghe meteva corone de rosmarin.

## El rosmarin in cuxina

El rosmarin de dopara in diversi magnari par darghe aroma a ła carne e a łe patate.
Ingegneri dełi materiałi

I **[[enxegnaria|ingegneri]] dei materiałi** li xe quei che i se óccupa de tuti i materiałi che i pol servir par ła endustria e costruzioni, in sostanża: metałi, coti e połimeri, ma anca partexełe e polvari nanometriche, coverture de tochi par proteżerłi o parfin materiałi par i medici. No i xe altro che na branca nova de engegneria mecanega o chimega e i studia prexo Padova inte ła rejon nostra.
Casera

[miniatura|La casera Campotorondo, tel [Parco nasional de le Dolomiti Belunesi|Parco Nazionale Dolomiti Bellunesi]]
Co la parola **casera** se intende prim de tut na stansa destinada a la produsjon del formai, de proprietà privata e funsjonal a un unico staol.

Par estensjon al ciapa sto nome anca tut al casament che ghe n'è dintorn de la casera. Te i ultimi ani la parola la gnen doperada anca par indicar na casa rural abandonada o doperada tenporaneamente.

## La casera
La casera de solito la ze na stanseta co i atresi soliti del caser. Al aredamento de solito al consiste te un larin aonde che gnen cosesta la lat inte na caljera. Pol esserghe anca qualche rensin o qualche scafal.
Qualche olta 'te el larin de la casera gnen anca infumigà le poine.
Al larin no el ga senpre an camin, e comunque al fun e i udor i resta 'te la stansa, sichè se sent senpre al udor de formai e i mur i ze scuri.
De le olte la casera la gnen doperada anca come cosina par al vacher, e lora la pol er anca al secer, an armer, na arsela e na tola.
## Casament
Se se ciapa in considerasjon la casera come casament, se pol notar che de solito al ze fat su a seti portanti de sass. I soler i ze de legn (de solito laress) co i trau incasradi 'te i mur. Al quert al ze fat co i materjai pì diversi. 
Na casera la ze fata de solito da na cosina, una o pì canbere (che le pol anca esser ricavade 'te un sopalco), da la casera, da la **stanfia** (caneva fresca fata aposta par stajonar al formai e cener al botiro). La cosina e la casera le pol anca costituir an unico vano.
Arent a la casera de solito ghe n'è al cesso e al casel.

Al conplesso de la casera (come costrusjon), del cesso, del casel e del staol che de solito ghe n'è arent al ciapa al nome de majolera.

## Articoli ligadi
*Majolera
*Staol
Stia (architetura)

miniatura|Na stia in Australia
La **stia** la ze na stanseta aonde che se cen i porsei.

De solito la ze piciola, de murt de sass, destacada da la casa. La ze pavimentada e sofitada e la ga na porta e un o pì lebi aonde che se ghe dà da magnar a le bestje. Serte stie le ga anca an buss te el pavimento par far ndar fora la merda, senò toca spalarla col badil.

Sora al soler, rigorosamente pjan e de ciment, pol esserghe an strato de tera inerbada (par isolar), o tante olte an nantra stanseta co un quert spjovente de cop destinada a puner, in modo che al calor che i porsei i emana al gnene doperà par intiepidirghe l'aria a le pite.

## Altri progeti
Metałi

[thumb|upright=1.4|Metało, pì speçifegamente el [fero.]]

On **metało** el xe on materiałe condutore termego e de ełetriçità, bon de rifletar ła luxe (cusì faxendo se ga ła *xluxentesa metałega*), che el połe esare atacà dai acidi (co xviłupo de idrogeno) e da łe baxi tante olte co reasion exotermega.

I metałi (soratuti chełi del primo e del segondo grupo) i połe esare atacai anca da l'acua, ła che ghe cava i ełetroni de vałensa dando idroxeno, co na reasion exotermega. In pì i metałi i xe fondìbiłi co alti całori.

I metałi i xe ełementi chimeghi, creando una de łe tre categorie che sti cuà i xe divixi, insieme a cheła dei semimetałi e a cheła dei no metałi. Co l'espresion *'materiałe metałico* se ghe dixe a on materiałe che el ga metałi o łiga.

In baxe a le propietà chimeghe, i metali i połe dare vita a osidi baxeghi (ex: Na2O, CaO), o se n a anidridi, o sia osidi a caratere açido (ex: V2O5, Mn2O7).

Ghe xe difarenti tipi de metałi, descuerti in epoche distanti inte el tenpo, parché pochi metałi i se połe catar in naura inte el stato nadivo e parché ogni metało el ga ła so speçifega tenperadura de fuxion che ło fa pì o manco senpliçe da estrar da łe piere che i ło tien drento. I primi metałi storegamente laorai (el rame e el stagno) i ga de naura na tenperadura de fuxion bastansa basa, che ła se podea vere xà co i antichi forni de 10.000 ani fa (epoca andove se pensa se gapia scumisià a trabacare el rame).
Asterix

miniatura|Asterix e Obelix
**Asterix** l'è el nome de un personajo dei fumeti inventà dai françexi René Goscinny e Albert Uderzo. El vive in Gallia al tempo dei Romani, che i ga conquistà tuta quanta la Gallia, via de un paeseto de l'Armòrica (nord de la Francia) in do che sta Asterix e i so amizi. Asterix l'è un tipeto picenin, biondo, con un bel par de baffi, e furbo come na volpe. L'è senpre in conpagnia del so grande amigo Obelix, che inveze l'è tuto el contrario de lu: grando e grosso e un pochetin stupido, parò bon come el pan. Insieme i se gode da mati a ndar a caccia de cinghiali, e a darghe ogni tanto na bela man de bianco ai soldati romani che vive nei canpi trincerati tuto intorno al villaggio dei Galli. Infati i Romani ogni tanto i ghe proa a conquistar el villaggio, ma no i ghe riese mai, parché i Galli i ga n'arma segreta: la pozion magica inventà dal drùido Panoramix. Ci la beve el deventa fortissimo, praticamente invulnerabile. Obelix parò l'è za fortissimo de suo, parché da butin a l'è cascà drento la pegnata de la pozion magica e quindi su de lu l'effetto de la pozion l'è permanente.
Laburnum anagyroides

left|thumb|Na pianta de ègano
thumb|left|''Laburnum anagyroides''

Ł**'ègano** (nome sientifego *Laburnum anagyroides*) el xe na pianta de ła fameja de łe *Fabaceae*. In todesco se dixe *Goldregen*, in inglexe *laburnum*, in italian *maggiociondolo*. Sta pianta, alta fin a 5 - 6 metri, ła ga, come carateristega, graspi longhi 30&nbsp;cm de fiori (40 par graspo) xałi oro. Sti fiori, fati a farfała, i xe grosi presapoco do çentimetri e i vien fora intrà apriłe e lujo. In lujo maùra i fruti, ke i pare fasoj de cołor verde scuro - maron, co drento fin a disdoto semense more.
Ł'ègano vien doparà come pianta ornamentałe inte i giardini, ma el legno, xało - maron, el xe duro e rexistente e bon par far pałi, lavori de carpenteria e anca par esare bruxà.

## Alkałoidi deł'ègano
In spece łe semense, ma anca łe altre parti de ła pianta, łe ga drento dei alkałoidi: citixina, N-Metilcitixina, laburnina e laburnamina. Ste sostanse xe ła raxon deł'invełenamento da ègano.
thumb|left|Fiori de ègano

## Invełenamento da ègano
Inteł'omo, ma no inte el conejo, ntel lievore e inte el cervo, i alkałoidi deł'ègano i intòsica i gangli sinpàteghi del sistema nervoxo , in maniera ke ghe someja ała nicotina, visto ke i se liga ai stesi recetori: prima stimołando e dopo portando ała paràłixi. I sintomi i xe: sgrìxołi, forte traspirasion, giramenti de testa e mal de testa 'nteła prima faxe, parałixi e arèsto del respiro 'nteła seconda. Par fortuna inte i òmeni ł'intosicasion ła xe acuta e ła fa vomitar tuto subito, di modo ke no se va avanti coł'asorbimento dei alkałoidi e tuta ła serie de disastri ke gavemo visto prima.
Cógoma

Co ła paroła **cógoma** (dal latin *cucuma*) se intende sia el atreso bon par far el cafè sia el contegnidor bon par servirlo. Par el pareciar del cafè, ghe xe difarenti sorte de cógome, dipendendo dal fato che el sìpie espreso, infondesto o filtrà.
thumb|Na cógoma
Ła xe de ałumìnio e ła ga na parte de soto, che xe ła caldiera, dove che va mesa l'acua, e na parte sora, che se invida su ła caldiera, dove che vien fora el cafè.

Ghe xe anca un altro toco: el filtro par la polvare de cafè, che va meso drento ła caldiera. Quando che el fogo fa bojere l'aqua un teła caldiera, el vapor el pasa traverso el cafè sora el filtro, portandose drio el saor e el cołor e sorandose rivando inte el brico el torna liquido, cusì che se ga el cafè che se beve.
Pane

thumb|Do toxe cołe pane
Łe **pane** łe xe de łe macete scure suła pełe de łe persone coi cavej rosi o biondi o anca senplicemente de łe persone sbasìe. Łe pane łe xe ligà a na variante genetica del recetore MC1R de ła melanocortina-1. Xe el sołe ke ativa i melanociti ke i fa diventar pi scure łe pane e ghin fa vegner fora anca de nove.
Ki ke ga łe pane xe pi sogeto ał'eritema sołare e al cancro de ła pełe e ocore ke'l dopara creme de protesion sołare almanco con fatore 15.
Rizoto coi figadini

El **rixoto coi figadini** par 4 persone el vol:

* 320 g de rixo Vialone nano
* 8 figadini de połastro
* 1,5 l de brodo de carne
* 50 g de buro
* 1 sioła picoła
* 1 carota
* 1 ganba de sełeno
* 4 foje de salvia
* 4 cuciari de salsa de pomodoro
* 4 cuciari de formajo grana padano gratà
* 2 cuciari de ojo de oliva veneto
* sałe
* pévaro

Netar ben i figadini e tajarli a toketi, versarli in na farsora con metà del buro e łe foje de salvia. tegnere el fogo baso. Dopo 3 - 4 minuti xontare na s-cianta de sałe. Da na parte versare in na pignata el brodo de carne e ła salsa de pomodoro e scaldar tuto finke no'l boje. Intanto se trita fini fini ła sioła, el sełeno e ła carota e i se desfriza in na tecia col'ojo e na s-cianta de buro. Quando che i xe indorà, se versa drento el rixo e se mis-cia par 1 minuto par farlo tostare. Senpre mis-ciando, se ghe xonta raquanti minestri de brodo de bojo ogni volta che el rixo se suga. A metà cotura, se versa drento anca i figadini col so sugo. Quando che el rixo xe pronto, se regoła de sałe e pevare e se buta drento el buro restà e el formajo, mis-ciando forte.
Keno che va ben insieme: Valpołiceła o Breganze Roso
Articioco de Sant'Erasmo

thumb|left|Articioki
El **articioco de Sant'Erasmo** el xe na varietà particołare de articioco e ła crese soło inte łe ìzołe de ła laguna de Venesia (soratuto Sant'Erasmo, ma anca łe Vignołe, Mazzorbo, a Małamoco e Lio Picoło) . El xe na speciałità de ła cuxina veneta e, parvia del so cołore, el vien ciamà anca *articioco viołeto de sant'Erasmo*. El articioco el xe na pianta erbasea de ła fameja de łe *Asteraceae* (nome sientifego *Cynara cardunculus*). In todesco se dixe *Artischocke*, in inglexe *artichoke*, in sloveno *artičóka*, in italian *carciofo* (dal arabo *al-kharshûf*). Pianta ke dura senpre e ke riva anca a 1 metro e mexo, el articioco el ga un fusto carnoxo e çiłindrico, foje grande, longhe - a punta de lancia. I fiori i xe ingrumà in un *capołin* tondo, fato de un ricetacoło verde-vioła dove ke se inpianta i fiori veri e propri, fati a tubeto fin, de cołor blu-vioła. Inte el capołin gnancora maùro, i fiori i xe sarà su da piastrełe (łe par foje) carnoxe, una sora ł'altra, ciamà *bratèe*, ke łe finise co na spina. quel ke se magna xe ste bratèe e el ricetacoło, dito *core*.

## Storia e habitat
El articioco el xe sta coltivà prima de tuto in Siciłia a partir dal 1° secoło dopo de Cristo. Tipega pianta de anbiente mediteraneo, 
thumb|left|Canpi e orti in 'nteła laguna de Venesia
ła varietà nostrana ła xe sta introdota a Venesia inte el sinquesento da i Ebrei, cusì come tanti altri piati tipisi de ła cuxina veneta e venesiana in particołare. Łe so quałità organołetike (saor, odor, teneresa) łe xe ligà a i canpi co tanta tera crea e sałi minerałi de ł'ìzoła de Sant'Erasmo.

## Quando ke i se tira su
Ła racolta ła scuminsia in apriłe, co łe castraùre, e ła va vanti fin zugno.

## El articioco de sant'Erasmo presìdio Slow Food
Par el so vałore, el articioco de Sant'Erasmo el ga ł'etiketa de Presidio Slow Food.

## Linganbi foresti

Ł'articioco de sant'Erasmo 

 El consorsio de Sant'Erasmo
Interlaken

**Interlaken** xe un comune svisero, de 5.382 abitanti.
thumb|left|Casinò
thumb|left|Albergo Victoria-Jungfrau
Rizi e kumo

Par 4 persone ghe vol:
thumb|Semense de kumo
* 320&nbsp;g de rixo Vialone nano
* 1 sbrancà de kumo
* 1,5&nbsp;l de brodo de carne magro
* 30&nbsp;g de buro
* 1 zioła picoła
* 4 cuciari de ojo de oliva veneto
* 4 cuciari de formajo grana padano gratà
* 2 cuciari de parsémoło fresco trità
* sałe
* pevare
thumb|left|Rixo
Tritare ła zioła fina fina e desfrizarla inte l'ojo drento na tecia. 
thumb|Piantine de kumo
Quando che ła se ga fata bionda, versar drento el kumo lavà e trità e continuare con fogo mèdio par 3&nbsp;—&nbsp;4 minuti versando mexo minestro de brodo caldo. Xontare el rixo e senpre mis-ciando, portare a cotura versando al bixogno minestri de brodo caldo. Cavar dal fogo, regołare de sałe e pevare e versar drento el buro e el formajo, mis-ciando pian pianeło.
Vin da bevare insieme: Tocai bianco de Cołi Berici.
Grana padan

thumb|left|Un deposito de grana padano
El **grana padan** xe on formajo padan - veneto a Denominasion de Orizene Proteta (DOP), fato a partir dal 12° secolo: le zone de produsion le xe le provincie de Torin, Cuneo, Alessandria, Aste, Novara, Vercelli, Milan, Lodi, Pavia, Piasenza, Bergamo, Bresa, Sondrio, Como, Cremona, Mantova a zanca del Po, Bologna a drita del fiume Ren, Ferara, Forlì, Ravena, Rimano, Rovigo, Padoa, Venesia, Vicensa, Verona, Trevixo, Trento.

## I cicli stazonai del grana padan

Ghe xe tre varietà de formajo, a seconda de quando che el vien prodoto:

* *vernengo*: xe quelo fato intra dicenbre e marzo
* *de testa*: fato intra april e zugno ( considerà el mejo)
* *tardivo o terzolo*: fato intra otobre e novenbre.

## Altri projeti

## Linganbi foresti
Gargati

I **subioti** o **gargati** i xe un tipo de pasta corta veneta tipico de łe provinçe de Vicensa e Trevixo e deł ìzoła de Cherso. I xe fati co farina de grano tenaro, semoła de grano duro e ovi (sie par kiło de farina). I xe fati a tubo rigà, parkè el paston fato coi ingredienti visti sora e 'nteła stesa maniera de keło pai bigołi, el vien skisà traverso na trafiła de fero o teflon, coi buxi ke ghe dà łe so dimension: i xe longhi 3&nbsp;cm, co un diametro de 1,2&nbsp;cm.

## Magnari coi subioti

* Subioti col brocoło fiołaro
* Subioti ał'ortiga
* Subioti de Kerso
* Subioti coła suca
* Gargati col consiero
MOSE

El **Mòduło sperimentałe ełetromecànego** (acrònemo **MOSE**) el xe on sistema de dighe mòbiłi fato da cuatro bariere meteste inte łe tre boche de porto de ła Laguna de Venèsia. Le bariere łe xe fate in totałe da 78 banpandore intrà łore indipendenti insernierae inte el fondo so on lato e meteste in moto da ła variasion de ła pròpia gałixabiłità, traerso ła imision e emision de acua e ària.

Partio el 14 de majo del 2003 el projeto el xe finałixà a diféndar ła sità de Venesia e de ła so laguna da l'acua alta. El MOSE el fa parte de on projeto pì granda che el prevede el raforso dei łe rive, el inalsamento de ste ùlteme, de łe pavimentasion e pì in xenerałe de ła recuałifegasion de ła laguna. El MOSE el xe sta projetà par diféndar ła laguna de Venèsia da łe maree alte finmente a 3m e durante ła faxe sperimentałe ła so operatività ła xe prevedesta solché par łe maree majori de 130&nbsp;cm, łiveło che el garia da vegner sbasà a 110&nbsp;cm in sèvito al finir de ła òpara. I laori i xe fidai al Consòrsio Venèsia Nova che el òpara par conto del Ministero delle infrastrutture e dei trasporti - Maxistrà a łe Acue de Venèsia.

El 4 de zugno del 2014, inte el caxo de na inchiesta anticorusion da parte de ła maxistratura italiana, se ga scaernà 35 aresti e 100 indagai intrà pułìteghi de rexalto e funsionari pùbleghi, par reati contestai cofà ła creasion de fondi neri, tanxenti e false faturasion. Dopo de łe stòrie xudisiàrie che ghe xe stà intrà el 2013 e el 2014, che i ga vedesto coinvolxesto tochi dei òrgani dirixensiałi del Consorsio Venesia Nova e de łe so inprexe, el Stato el xe intervegnesto co el fin de segurar el ndar vanti dei laori e ła concluxion de ła òpara: a disebbre 2014 l'ANAC el ghea proponesto ła xestion straordinària del consòrsio, in sèvito, de fati, ghe xe stà nomenà trè aministradori straordinari.

El MOSE el xe stà testà par ła prima volta in condision marine de efetiva operadività el 3 de otobre del 2020, dando rexultai poxitivi. La consegna de ła òpara finia, testada e cołaudada, ła xe prevedesta par el 31 de disenbre del 2021.
## Someje

File:04a lido progetto.jpg|Entrada de Lido
File:04b malamocco progetto.jpg|Entrada de Małamoco
File:04c chioggia progetto.jpg|Entrada de Cioxa


## Notasion


## Altri projeti

## Linganbi foresti
Straje del Vajont

thumb|left|Xona dea frana
Ła **straje del Vajont** (ciamà anca trajedia, dexastro del Vajont) el xe un dexastro anbientae provocà da l'omo. El xe pasà el 9 otobre 1963 a łe ore 22:39. El xe sta cauxà da na frana vegnesta xò da el monte Toc e presipitada inte el bazin artificiałe creà da ła diga omònema, provocando n'onda cheła ga scavalcà ła diga e distruxendo el paexe de Longaron.

Intel febraro 2008, durante l*'Ano internasionale del pianeta Tera* diciarà da l'Asenblea xenerale de le Nasioni Unide (òrgano istitusionale de l'ONU), inte na sesion dedicada a l'inportansa de la coreta conprension de le Siénse de la Tera, el disastro del Vajont el xe sta sità, asieme ad altri quatro eventi, come un caxo exenplare de "dixastro evitabile" cauxà dal «falimento de ingegneri e xiòloghi intel conprendare la natura del problema che i stava sercando de afrontare».

## Vitime
Le vitime le xe sta 1917, 1450 a Longaron, 109 a Codisago e Castelavazo, 158 a Erto e Casso e 200 orisinarie di altri comuni; altri paexi i xe stai danejà, anca gravemente. Tra le vitime ghe xe stai 184 tra puteli e tosati adolesenti.

## Notasion
Bìgołi

I **bìgołi** xe na pasta longa veneta rùspia, pi grosa dei spagheti, fata con farina de grano tenaro e ovi.
Par farli, se fa un paston co ste proporsion:
* 400 g de farina bianca "0"
* 4 ovi intieri
* na s-cianta de sałe

Par far el paston se distende suła toła ła farina mis-cià al sałe, faxéndoghe ciapar na forma de fontana. In mexo se spaca i ovi e i se sbate co un piron, xontàndoghe de continuo un poco de farina. Quando ke ovi e farina se ga inpastà ben, se continua a mis-ciar cołe man el paston finkè no'l diventa na bała ełàstega, soda e lisia.

Se ciapa el paston e se fa pasar tuto traverso un torcio a piastra coi buxi łarghi (el bigołaro). Vien fora i bigołi bełi ruspi par ciapar ben el sugo. Prima de cuxinarli ocore farli sugare ał'aria.

## Ricete coi bìgołi
Ghe xe i bìgołi co ł'arna, i bìgołi mori in salsa, i bìgołi co ła coradeła de cavreto.
Boẑ

thumb|Na arnia moderna, disendente dei veci boẑ
Al **boẑ** al ze probabilmente la forma pì primitiva de "casa" che sie stata doperada te la apicoltura. Probabilmente al ze stat protagonista de le prime forme de inmestegament de le au, anca parchè al ze facile da far e al ghe someja tanto a le struture aonde che le au le va a viver in natura.

Al ze costituì da un toco de legn boẑ del diametro interno de circa 50–80&nbsp;cm, co un fondi e an quert de tole. Ghe gnen forà dintorn an buss come via de acesso par i inseti.

Le au le ghe costruiss inte al nit, fat de formele de sera verticai co tante cele esagonai aonde che gnen conservà le scorte de miel e i ovi.

Par poder er al miel toca copar le au (de solito col fun), cavar fora le formele e schiẑarle, al tut co na perdita granda.

La evoluẑion de la apicoltura la ga portà belche domili ani fa a la conparsa de qualche prototipo de vassel aonde che la arnia (o sia la "casa" de le au) la era costituida de do elementi separadi, un par al nit e un par la scorta de miel (melario).

Da i ani '30 i boẑ i ga tacà a sparir par assarche posto a i vassei, e incoi no i esiste pì.

An tipo particolar de boẑ al ze al ***bugno villico***, costruì a intorder sache o paja.

Siben che i boẑ i ze conpletamente sparidi, te el gerco se dopera oncora sta parola come sinonimo de "arnia", tanto che un no el diss mai quante arnie o quanti vassei che al à, ma quanti boẑ.

## Altri projeti
Altana

Na **altana** la ze na costrusion rialsada destinada a el stasionament de un militar par far la guardia a na zona de intaresse militar. De solito la ze fata de cimento armà e la monta su un pilastro central. Se ghe acede par na scala a pecoi de fer o ciment e la ga an abitacol tondo vert su quasi tut al perimetro aonde che se tira al soldà armà.

## Pagine colegade
* Garita
Garita

[miniatura|Na garita al ''Fort de Chartres'', in [Illinois]]
Na **garita** la ze na costrusion de matoi, de legn o de cimento armà che serve a cener a quert la guardia che la presidia an cancel, an porton o an passajo te na base militar, te na caserma o te un palas publico.
Fat te la stessa identica maniera al ze anca al cason de i sbarer.

## Voxe corelade
* Altana
Majolera

[miniatura|320px|[Vaca|Vache che màgna l'erba]]
[miniatura|320px|La majolera Veniòta, in [Provincia autonoma de Trento|Trentin]]
La **majolera** la ze al conplesso costituì da la casera, dal staol o da la pendana, dal casel, eventualmente da qualche costrusion secondaria (fontana, posa) e dal teren destinà a pascol, al tut destinà a un uso limità a la stajon estiva e ubicà 'te na zona de montagna (de solito intrà i 600 e i 2700 m s.l.m.). Le majolere le é tipiche del nord Italia.

Sta unità produtiva la scominsia la so produsion al inìsio de la istà, quando che al **vacher** al to sù le vache dei contadin de la val par portarle in montagna. Serte olte al fondo al gnen segà una o doi olte prim de pascolarlo, e sto laoro al ciapa al nome de "**cargar montagna**".

I vacher i mols le vache a la matina bonora e a la sera, i le assa pascolar de dì e i le manda te el staol o te la pendana de not. Par beararle i dopera na fontana o na posa. La lat moldesta i la mete in fresca te el casel in modo che no la vae agra e che gnene par sora la pana.

Da la laorasion de la lat se fa formai, botiro e poina. Al lapin al gnea beest in minima part dal vacher (al fa ndar al cesso), e par la gran part al ghe gnea dat insieme del scòlo a i vedei.

A la fin de la stajon i vacher i torna a portar le vache a val ("**desmontegada**") in ocasion de la qual gnen fat na festa.

La realtà de la majolera te el secondo dopoguera la ga cognossest an periodo de crisi par mancansa de redito e de vacher, e par an disintaresse general verso i formai che no ze de lat pastorizada e che no i ga senpre al isteso  gusto.

De i ultimi ani ze partì an descorso de contributi par la valorizasion de le majolere che al ga portà a un rimodernament de le struture e dei machinari doperadi par far formai.

Al Parco Nazionale Dolomiti Bellunesi par esenpio al ga organizà tut an troi temàtego che al mete in comunicasion quasi tute le majolere e le laterie aonde che gnen fat formai particolari, ciamà apunto "la strada dei formaggi".

Resta anca da dir che mandar a past de vache o le sede al permet de concimar al teren in modo da jutar eventuai piante da fruto, utili par al on e anca par i osei, ma la funsion pì inportante la ze quela de magnar l'erba, in modo da garantir an rinovament de la vegetasion evitando cossì che gnene avanti la lespa e limitando al ris-cio de incendi.
Subioti de Kerso

Piato deł'ixoła de Cherso, inte el Carnaro.

Par 4 persone ghe vol:

* 400 g de subioti
* 200 g de puìna de piegora (pol ndar ben ła puìna infumegà de ła Val Leogra)
* 2 bałe de ovo
* 1 spigoło de ajo
* 4 foje de salvia
* ojo de oliva veneto
* formajo piegorin gratà
* sałe
* pévaro

Tritare fini fini ajo e salvia e desfrizarli co poco ojo in na farsora. Xontare ła puìna e aqua par stenperarla. Tegner sul fogo baso finkè non vien fora na salsa cremoxa. Cuxinare ła pasta tegnendo da parte un poca de aqua de cotura. Butare in na tarina i ovi e spacarli. Xontare ła salsa de puìna e ła pasta, mis-ciando e versàndoghe sora pevaro e formajo gratà. Se ocore, par smołare un poco, versarghe sora un poco de aqua de cotura tegnùda da parte.
Nit

thumb|An nit de osel
An **nit** (anca dit **nìo**, **niàl**, **gnaro** o **niu**) al ze na costrusion fata da la gran part de le specie de animai par pararse i ovi da i predator e da le intenperie.
In poesia al ciapa anca al signifegà del posto e al insieme de la đent che ghe viu dintorn a un durante la infansia. Sto conceto al gnen riprendest in particolar modo dal poeta Giacomo Leopardi.
Secont al tipo de animal e la funsion che al ga da far, an nit al pol er na gran varietà de forme e de posti aonde che al pol gner fat.

## Varda anca
* Boset
Božet

An **boset** al ze an nit artificial che se pica su le pjante in modo che i osei pì pisoi, tipo le perusole, i vae a farghe entro i ovi. De solito i boset i gnen fati col scopo de favorir quele specie che le viu in sinbiosi co la pjanta e che le fa an laoro utile, pae esenpio quel de magnar i biss che ghe fa dan.

An boset al mesura al incirca 40 schei in tut de altesa par circa 8 de diametro interno. Al buss de acesso al gnen forà da 26&nbsp;mm.
Na olta i gnea fati tondi co un legn bos, e ghe gnea inciodà sù an fondi e an quert spiovente le un legn che podesse durar difarenti  ani, tipo cassia.

Adess i gnen fati anca quadri de tole de legn vario, o tondi de ciment, plastica o materjai espansi.
Par difarenti  ani i ze stati fati solche a scopo quasi decoratiu, par esser picadi 'te 'l giardin de casa, ma dess qualchiuni i ze drio a tornar a meterli sù par i perer e i pomer par incentivar la difesa biologica de le piante.
Gargati col consiero

I **gargati col consier** xe un piato tipego del Alto Vixentin.

Par 4 persone ghe vol:

* 320 g de gargati

El *consier*:

* 500 g de carne mista( mas-cio, połastro, vedeło, manxo)
* 1 sioła
* 1 ciufo de parsémoło
* 1 rameto de rosmarin
* buro
* 1 goto de vin bianco
* verdure:
** in inverno: raicio de Trevixo e po articioki.
** in primavera: bruscandołi, po sparasi, bixi e pomidori
** in utuno: fonghi

Prima se cuxina a parte łe verdure de stajon. Se trita fina fina ła sioła e ła se desfriza in na farsora co un fià de buro, el parsemoło e el rosmarin, se ghe versa rento ła carne trità a toki grosi, se xonta el vin e se
fa svanpir. Se xonta łe verdure. Se cuxina i gargati (30 minuti) e i se buta 'nteła farsora del consier co un fià de acua de cotura e se salta ła pasta un fià de olte.
Łéngua ocitana

L**ozzitan** o **lengua de oc** (inte l'orisenal *occitan, lenga d'oc*) (dal qual *lenguadoca*) la xe na lengua romanza parlà in Ozzitania, vasta rejon stòrega conprendente la màssima banda del sud de la França e de algune zone de la Spagna (Val da Aran, in Catalogna) e de l'Itaia, inte raquante vałi ozitane sora na estension de 4500 kilometri cuadrài, intrà i teritori provinsiali de Cúneo e Torin.

Inte ste ùltime zone l'ozzitan el xe lengua menoritaria reconossùa e tuteà da le lese locai. Difarente la situazzion in França onde che l'Ozzitan el gode de estremamente poca tutea. In Spagna, l'ozzitan el xe na lengua ufizzial rejonal inte la Val da Aran dal 1990, in Catalogna, dal 2006.

A ciacolar l'ozzitan sarìa çerca do mijoni de persone, mentre se stima in çerca sette mijoni el nùmaro de persone che ghe ne gavarìa na conossença passiva.

## Etimolosìa
La denominazzion *ozzitan* el riva da la parole ozzitana *òc* che el signìfega *si*.

Sto criterio distintìo el xe stà doparà da Dante Alighieri, che el ga descrito la lengue ozzitana, françese, e taiana in base a le so rispetive partesee afermative: *òc*, *oïl* (antenà del moderno *oui*) e *sì*.

El tèrmine *lengua occitana* el riva da *òc* e el xe parso inte i testi ministratìi latini verso el 1300. Epure, fin al sècolo XX, la lengua ozzitana la jera nota par el pi cofà *lengua d'oc* o provençal.
Dai ani 1960/70 el tèrmine ozzitan el xe deventà usual par definir tuta la lengua, e el tèrmine provençal uncuò el designa solo el diaeto provençal in senso streto.

## Ocitan ancuo
Ła Łéngua ocitana la ze utilixà dal grupo Lou Dalfin, che ne xe la masima espresion muxical moderna. El grupo el vien da la region del Piemonte. Esistono tanti altri artisti che i canta in ocitan.

## Łéngua ocitana, Łéngua veneta e Łéngue romanze

## Note
Bigołi co ła coradeła de cavreto

Par 4 persone ghe vol:

* 320&nbsp;g de bigołi
* 150&nbsp;g de roinàsi o coradełe (polmon, core, figadini) de cavreto
* 1 zeóła
* 1 carota
* 1/2 ganba de sełeno
* 1/2 goto de vin bianco
* 4 cuciari de ojo de oliva veneto
* 4 cuciari de formajo grana padan gratà
* sałe
* pevare

Tritare ła zioła, ła carota e el sełeno e desfrizarli coł'ojo in na farsora. Tajare a toketi łe coradełe e versarle 'nteła farsora del desfrito. Quando ke łe ga ciapà cołore, se versa el vin e se regoła de sałe e pevare. Intanto se cuxina i bigołi in na pignata con tanta aqua sałà. Finìa ła cotura, se buta i bigołi in tarina e se versa sora el desfrito cołe coradełe e el formajo gratà.
Keno consiłià: Cabernet dei Cołi Bereghi.
Alessandro Del Piero

**Alessandro Del Piero** el xe un zogador de balon veneto che xe nato a Conejan in tel 9 de Novembre 1974. G'ha sogado prima le zovaniłi co la squadra del San Vendemàn, fin al 1988, quando che el pasa col Padova in tel 1991-93, par finalmente zogàr a la Juve, dove el ga zuga ben 19 ani.

### Goi
In tuta ła so cariera l'ha segnà un totałe de 283 goi, faxendoghin 203 in campionato, 23 in teła Copa Italia, 50 in tełe competizioni continentałi, e altri 6 tra Supercopa Itałiana, Supercopa Europea e Copa Intercontinentàl.
Poi el ghi n'ha fati altri 43 co ła Nazional de Bałon Itałiana, 27 co ła Nazional granda e 3 coi Under-21. Chealtri 13 i li ha fati co łe altre Nazionałi pì picenine.
Co łe so 27 reti in teła Nazional granda l'è al quarto posto par numero de goi segnadi in teła stexa, compagno a Roberto Baggio.
Val Riofredo

Ła **Val Riofredo** ła xe in Veneto, 'ntełe Prealpi venete, provinça de Vicensa.
Ła xe scavà dal torente Riofredo ke nase soto el monte Toraro e el monte Tormeno e ła va xo, da nord a sud, intrà el monte Seługio a ovest e ł'altopian de Tonezza del Cimon a est, confluendo 'nteła Val Poxina in locałità *Cornołò*, intrà ła *Strenta* e i *Stancari*.

## Resti storici in Val Riofredo
In località *Cornołò*, dove ke ła vałe finise, ghe xe i resti del forte de sbaramento tałjan *Cornołò* (prima guera modiałe), ke gaveva 4 canoni da 75 A in cupoła corasà e 4 postasion de mitrajere.

## Flora
In Val riofredo se trova el cornołaro, el castagno, el noxełaro, ła bredoła, el fagaro, el carpano moro e ł'onaro.
Fra łe piante erbazee ghe xe łe ruse, el lovertin, i lanpon, el pisacan, ła maresina, i stropaculi, el ciclamin, łe pianełe de ła Madona.

## Fauna
### Mamìferi
In val e sui monti rente se pol trovar el caoriol, el cervo, el cinghiałe, el lièvore, el martareło, el schirato, el ghiro e ła volpe.

### Oxełi
Ghe vive ła cornacia, el gavinel, el pigoso moro, ła soèta.

### Bisi
I xe el carbonaso e ła vipera

### Pesi
Kełe del Riofredo xe aque frede e tanto osigenà e partanto łe xe un otimo habitat par ła trota fario, el marson e el granso de aqua dolse.